49. majstrovstvá Európy družstiev v bridži

49. majstrovstvá Európy družstiev v bridži sa konali 14.6.-28.6.2008 vo Francúzsku v meste Pau.

Súťažilo sa v kategóriách open, ženy a seniori.

Prvýkrát štartovalo i družstvo Slovenska v zložení: Karol Lohay, Marián Henc, Anatol Filip a Eduard Velecký (hrajúci kapitán).

V kategórii open hralo 38 družstiev, ženy 25 a seniori 20.

Open 
V kategórii open boli družstvá rozdelené do dvoch skupín, v ktorých sa hralo systémom každý s každým po 20 rozdaní. Z oboch skupín postúpilo 9 najlepších a tí hrali medzi sebou každý s každým, pričom neboli započítané výsledky zo skupín. Vybrané zápasy bolo možné sledovať v priamom prenose na BBO.

Skupina A: Chorvátsko, Česko, Dánsko, Anglicko, Fínsko, Grécko, Island, Izrael, Taliansko, Litva, Lotyšsko, Luxembursko, Monako, Holandsko, Škótsko, Srbsko, Španielsko, Švajčiarsko, Turecko.

Skupina B: Rakúsko, Bielorusko, Belgicko, Bulharsko, Estónsko, Francúzsko, Nemecko, Maďarsko, Írsko, Malta, Nórsko, Poľsko, Portugalsko, Rumunsko, Rusko, San Maríno, Slovensko, Švédsko, Wales.

Výsledky Slovenska 

Slovensko v skupine obsadilo 16. miesto z 19 a dosiahlo priemer 12.9 VP na zápas. V prvých dvoch zápasoch pravdepodobne zaplatilo nováčikovskú daň a ku koncu turnaja sa prejavila únava, keďže družstvo štartovalo iba so štyrmi hráčmi, kým všetci ostatní so šiestimi. Celkovo možno vystúpenie Slovenska pokladať za úspešné, pred ME mnohí očakávali posledné miesto. Celkovo sme obsadili 31. miesto z 38 družstiev. V hodnotení Butler pár Velecký-Filip získali +0,24 Imp a Lohay-Henc -0,86 Imp.

Družstvá, ktoré postúpili hrali medzi sebou systémom každý s každým (zápasy zo skupín sa nezapočítavali). 
 miesto Nórsko
 miesto Rusko
 miesto Nemecko

Družstvo Nórska hralo v zložení: Terje AA, Boye Brogeland, Geir Helgemo, Espen Lindqvist, Boerre Lund, Sten Bjertnes - nehrajúci kapitán, Harald Skjaeran - tréner.

Všetky tri čelné družstvá hrali v skupine, v ktorej hralo Slovensko.

Ženy 
V kategórii ženy sa hralo systémom každý s každým po 20 rozdaní.

Účastníci: Rakúsko, Chorvátsko, Česko, Dánsko, Anglicko, Fínsko, Francúzsko, Nemecko, Grécko, Maďarsko, Island, Írsko, Izrael, Taliansko, Libanon, Holandsko, Nórsko, Poľsko, Portugalsko, Rusko, Škótsko, Španielsko,Švédsko, Turecko, Wales.

 miesto Francúzsko
 miesto Taliansko
 miesto Španielsko

Seniori 
V kategórii seniori sa hralo systémom každý s každým.

Účastníci: Rakúsko, Belgicko, Dánsko, Anglicko, Estónsko, Fínsko, Francúzsko, Nemecko, Írsko, Izrael, Taliansko, Holandsko, Nórsko, Poľsko, Škótsko, Španielsko, Švédsko, Švajčiarsko, Turecko, Wales.

 miesto Turecko
 miesto Švédsko
 miesto Belgicko

Externé odkazy 
 Oficiálna stránka ME 2008 
 Výsledky Slovenska 
 Článok kapitána pred ME
 Článok kapitána po ME
 Hodnotenie ME (Ivan Tatranský)

Pozri aj 
 Majstrovstvá Európy družstiev v bridži

Bridžové súťaže